Απόφαση της Επιτροπής

της 27ης Οκτωβρίου 2000

περί τροποποιήσεως, για τρίτη φορά, των αποφάσεων 1999/466/ΕΚ και 1999/467/ΕΚ που θεσπίζουν αντιστοίχως καθεστώτα επισήμως απαλλαγμένων από τη βρουκέλλωση και από τη φυματίωση αγελών βοοειδών σε ορισμένα κράτη μέλη ή περιφέρειες κρατών μελών

[κοινοποιηθείσα υπό τον αριθμό Ε(2000) 3133]

(Κείμενο που παρουσιάζει ενδιαφέρον για τον ΕΟΧ)

(2000/694/ΕΚ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την οδηγία 64/432/ΕΟΚ του Συμβουλίου, της 26ης Ιουνίου 1964, περί προβλημάτων υγειονομικού ελέγχου του τομέα των ενδοκοινοτικών συναλλαγών βοοειδών και χοιροειδών(1), όπως τροποποιήθηκε τελευταία από την οδηγία 2000/20/ΕΚ(2), και ιδίως το παράρτημα Α μέρος Ι σημείο 4 και μέρος ΙΙ σημείο 7,

Εκτιμώντας τα ακόλουθα:

(1) Η απόφαση 1999/466/ΕΚ της Επιτροπής, της 15ης Ιουλίου 1999, για τη θέσπιση καθεστώτος επισήμως απαλλαγμένων από τη βρουκέλλωση αγελών βοοειδών σε ορισμένα κράτη μέλη ή περιφέρειες κρατών μελών και την κατάργηση της απόφασης 97/175/ΕΚ(3), όπως τροποποιήθηκε τελευταία από την απόφαση 2000/442/ΕΚ(4), χορήγησε αυτό το καθεστώς σε ορισμένα κράτη μέλη και περιφέρειες μέχρι τις 31 Οκτωβρίου 2000.

(2) Η απόφαση 1999/467/ΕΚ της Επιτροπής, της 15ης Ιουλίου 1999, για τη θέσπιση καθεστώτος επισήμως απαλλαγμένων από τη φυματίωση αγελών βοοειδών σε ορισμένα κράτη μέλη ή περιφέρειες των κρατών μελών και για την κατάργηση της απόφασης 97/76/ΕΚ(5), όπως τροποποιήθηκε τελευταία από την απόφαση 2000/442/ΕΚ, χορήγησε αυτό το καθεστώς σε ορισμένα κράτη μέλη και περιφέρειες μέχρι τις 31 Οκτωβρίου 2000.

(3) Οι προσωρινοί περιορισμοί του καθεστώτος των επισήμως απαλλαγμένων από τη βρουκέλλωση αγελών βοοειδών που προβλέπονται στις ανωτέρω αποφάσεις εισήχθησαν λόγω της ασυναρτησίας των ημερομηνιών σε διάφορα κείμενα της νομοθεσίας που αφορούν το σύστημα αναγνώρισης βοοειδών.

(4) Σύμφωνα με το παράρτημα Α μέρος Ι σημείο 4 στοιχείο β) και το μέρος ΙΙ σημείο 7 στοιχείο β) της οδηγίας 64/432/ΕΟΚ, όπως τροποποιήθηκε από την οδηγία 2000/20/ΕΚ, σύμφωνα με την κοινοτική νομοθεσία απαιτείται ταυτοποίηση των βοοειδών ως προϋπόθεση για τη χορήγηση καθεστώτος επίσημης απαλλαγής βοοειδών, αντιστοίχως, από τη βρουκέλλωση και από τη φυματίωση.

(5) Επειδή βοοειδή σε κτηνοτροφικές μονάδες στις περιοχές Bolzano και Trento στην Ιταλία και στη νήσο Μεγάλη Βρετανία στο Ηνωμένο Βασίλειο ταυτοποιούνται σύμφωνα με την ισχύουσα κοινοτική νομοθεσία, είναι ενδεδειγμένο να προσαρμοσθούν οι αποφάσεις 1999/466/ΕΚ και 1999/467/ΕΚ στην ισχύουσα νομική κατάσταση με αρχή την ημερομηνία δημοσίευσης της οδηγίας 2000/20/ΕΚ.

(6) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

Άρθρο 1

1. Στον τίτλο του παραρτήματος ΙΙ της απόφασης 1999/466/ΕΚ διαγράφονται οι λέξεις "έως τις 31 Οκτωβρίου 2000".

2. Στον τίτλο του παραρτήματος ΙΙ της απόφασης 1999/467/ΕΚ διαγράφονται οι λέξεις "έως τις 31 Οκτωβρίου 2000".

Άρθρο 2

Η παρούσα απόφαση απευθύνεται στα κράτη μέλη.

Βρυξέλλες, 27 Οκτωβρίου 2000.

Για την Επιτροπή

David Byrne

Μέλος της Επιτροπής

(1) ΕΕ 121 τις 29.7.1964, σ. 1977/64.

(2) ΕΕ L 163 της 4.7.2000, σ. 35.

(3) ΕΕ L 181 της 16.7.1999, σ. 34.

(4) ΕΕ L 176 της 15.7.2000, σ. 51.

(5) ΕΕ L 181 της 16.7.1999, σ. 36.